Document ID: 32009R0482

KOMMISSIONENS FORORDNING (EF) Nr. 482/2009
af 8. juni 2009
om ændring af forordning (EF) nr. 1974/2006 om gennemførelsesbestemmelser til Rådets forordning (EF) nr. 1698/2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og forordning (EF) nr. 883/2006 om gennemførelsesbestemmelser til Rådets forordning (EF) nr. 1290/2005 for så vidt angår betalingsorganernes regnskabsføring, anmeldelser af udgifter og indtægter og betingelser for godtgørelse af udgifter inden for rammerne af EGFL og ELFUL
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (1), særlig artikel 91,
under henvisning til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (2), særlig artikel 42, og
ud fra følgende betragtninger:
(1)
Forordning (EF) nr. 1698/2005, der fastsætter den retlige ramme for ELFUL-støtten til landdistriktsudvikling i hele EF, er blevet ændret ved Rådets forordning (EF) nr. 473/2009 af 25. maj 2009 [om ændring af forordning (EF) nr. 1698/2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og forordning (EF) nr. 1290/2005 om finansiering af den fælles landbrugspolitik (Rådets forordning om bredbånd)] (3) for at tage hensyn til den europæiske økonomiske genopretningsplan, som Det Europæiske Råd vedtog på sit møde den 11. og 12. december 2008.
(2)
Derfor bør der indsættes yderligere gennemførelsesbestemmelser i Kommissionens forordning (EF) nr. 1974/2006 (4).
(3)
Ifølge artikel 70, stk. 4b, i forordning (EF) nr. 1698/2005 kan medlemsstaterne forhøje ELFUL's bidrag i 2009, forudsat at lofterne over ELFUL's bidrag, jf. nævnte forordnings artikel 70, stk. 3, overholdes i hele programmeringsperioden. Den procedure, medlemsstaterne skal følge for at udnytte denne mulighed, og den mekanisme, der sikrer, at lofterne over ELFUL's bidrag overholdes i hele programmeringsperioden, bør fastsættes.
(4)
For at lette gennemførelsen af lokale udviklingsstrategier og især de lokale aktionsgruppers arbejdsgang, jf. artikel 62 i forordning (EF) nr. 1698/2005, bør der indføres mulighed for at yde forskud til dækning af deres driftsomkostninger.
(5)
Medlemsstaterne bør i betragtning af den generelle miljøfordel, der er forbundet med, at en bedrift eller en del af den overdrages til en naturbeskyttelsesorganisation, bemyndiges til at kunne give afkald på at kræve tilbagebetaling fra støttemodtageren, hvis organisationen ikke overtager den forpligtelse, der er indgået som en betingelse for at modtage støtten.
(6)
Det bør gøres lettere at gennemføre operationer vedrørende investeringer i bevarelse, genopretning og opgradering af naturarven og udvikling af områder med høj naturværdi, jf. artikel 57, litra a), i forordning (EF) nr. 1698/2005. Derfor bør medlemsstaterne bemyndiges til at fastsætte støtten til disse operationer på grundlag af tariffer og standardantagelser om indkomsttab som allerede fastsat for operationer af tilsvarende art, jf. artikel 53 i forordning (EF) nr. 1698/2005.
(7)
For at give medlemsstaterne mulighed for at udnytte artikel 70, stk. 4b, i forordning (EF) nr. 1698/2005 bør reglerne for beregning af EF-bidraget i forbindelse med ELFUL-regnskaberne i Kommissionens forordning (EF) nr. 883/2006 (5) tilpasses.
(8)
Forordning (EF) nr. 1974/2006 og (EF) nr. 883/2006 bør derfor ændres i overensstemmelse hermed.
(9)
Nærværende forordning bør anvendes fra den 1. januar 2009 for at være i overensstemmelse med datoen for anvendelsen af forordning (EF) nr. 473/2009, Rådets forordning om bredbånd, som bestemmelserne i nærværende forordning supplerer. Anvendelsen med tilbagevirkende kraft bør ikke krænke princippet om de berørte støttemodtageres retssikkerhed.
(10)
Foranstaltningerne i denne forordning er i overensstemmelse med udtalelse fra Udvalget for Udvikling af Landdistrikterne og Komitéen for Landbrugsfondene -
UDSTEDT FØLGENDE FORORDNING:
Artikel 1
I forordning (EF) nr. 1974/2006 foretages følgende ændringer:
1)
I artikel 6, stk. 1, foretages følgende ændringer:
a)
Efter litra b) indsættes som litra ba):
»ba)
ændringer af finansieringsplanen for gennemførelsen af artikel 70, stk. 4b), i forordning (EF) nr. 1698/2005.«
b)
Litra c) affattes således:
»c)
andre ændringer, der ikke er omfattet af litra a), b) og ba).«
2)
Efter artikel 8 indsættes som artikel 8a:
»Artikel 8a
1. Medlemsstater, der har til hensigt at foretage ændringer i forbindelse med gennemførelsen af artikel 70, stk. 4b, i forordning (EF) nr. 1698/2005, sender Kommissionen en ændret finansieringsplan med de forhøjede ELFUL-bidragssatser for 2009.
Ændringer som omhandlet i første afsnit gennemføres efter proceduren i artikel 9 i nærværende forordning.
2. Når Kommissionen har modtaget den sidste udgiftsanmeldelse for 2009, som skal sendes senest den 31. januar 2010, jf. artikel 16, stk. 2, i Kommissionens forordning (EF) nr. 883/2006 (6), beregner den de maksimale ELFUL-bidragssatser, der kan anvendes for den resterende del af programmeringsperioden, uden at de samlede maksimale ELFUL-bidragssatser, der er fastsat i artikel 70, stk. 3 og 4, i forordning (EF) nr. 1698/2005, overskrides. De nærmere enkeltheder vedrørende beregningen og resultatet heraf meddeles medlemsstaterne senest den 15. februar 2010.
3. Medlemsstaterne sender senest den 15. marts 2010 Kommissionen en ny finansieringsplan med de nye ELFUL-bidragssatser for den resterende programmeringsperiode, der svarer til de maksimumssatser, som Kommissionen har beregnet i henhold til stk. 2.
Har en medlemsstat ikke sendt den nye finansieringsplan inden for denne frist, eller er finansieringsplanen ikke i overensstemmelse med Kommissionens beregning af maksimumssatserne, gælder sidstnævnte automatisk for den pågældende medlemsstats landdistriktsprogram fra anmeldelsen af de udgifter, som betalingsorganet har afholdt i første kvartal af 2010, indtil der foreligger en revideret finansieringsplan, som er forenelig med de medfinansieringssatser, som Kommissionen har beregnet.
3)
Artikel 38 affattes således:
»Artikel 38
1. De lokale aktionsgruppers driftsomkostninger, jf. artikel 63, litra c), i forordning (EF) nr. 1698/2005, er berettigede til EF-støtte svarende til højst 20 % af de samlede offentlige udgifter til den lokale udviklingsstrategi.
2. De lokale aktionsgrupper kan anmode om udbetaling af et forskud fra betalingsorganerne, hvis der ifølge landdistriktsprogrammet er mulighed for dette. Forskuddet må ikke overstige 20 % af den offentlige støtte til driftsomkostningerne, og udbetalingen af det er betinget af, at der er stillet en bankgaranti eller en tilsvarende sikkerhed for 110 % af forskuddet. Sikkerheden frigives senest ved afslutningen af den lokale udviklingsstrategi.
Artikel 26, stk. 5, i Kommissionens forordning (EF) nr. 1975/2006 (7) finder ikke anvendelse på den udbetaling, der er nævnt i første afsnit.
4)
I artikel 44, stk. 2, indsættes som litra c):
»c)
hvis hele eller en del af en modtagers bedrift overdrages til en organisation, der har naturforvaltning som hovedformål for at bevare miljøet, forudsat at hensigten med overdragelsen er at gennemføre en vedvarende ændring af arealanvendelsen med henblik på naturbevaring, og den samtidig indebærer en betydelig miljøfordel.«
5)
Artikel 53, stk. 1, affattes således:
»1. Medlemsstaterne kan i givet fald fastsætte støttens størrelse, jf. artikel 31, artikel 37-41 og artikel 43-49 i forordning (EF) nr. 1698/2005, på grundlag af tariffer og standardantagelser om indkomsttab.
Medmindre andet er fastsat i de gældende materielle regler og procedureregler for statsstøtte, gælder første afsnit også for investeringer i forbindelse med bevarelse, genopretning og opgradering af naturarven og udvikling af områder med høj naturværdi, jf. artikel 57, litra a), i forordning (EF) nr. 1698/2005.«
6)
Bilag II og VII ændres som angivet i bilaget til nærværende forordning.
Artikel 2
I artikel 17, stk. 1, i forordning (EF) nr. 883/2006 indsættes følgende som andet afsnit:
»EF-bidraget til de udgifter, som medlemsstaterne har afholdt fra den 1. april til den 31. december 2009, beregnes uanset første afsnit på grundlag af den finansieringsplan, der gælder på referenceperiodens sidste dag.«
Artikel 3
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. januar 2009.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. juni 2009.

Labels: 4
15
19
6